Gutteres zai ziyarci 'Yan gudun hijirar Rohingya da ke Bangladesh - Asiya - RFI
Myanmar Antonio Guterres
Gutteres zai ziyarci 'Yan gudun hijirar Rohingya da ke Bangladesh
Daga Azima Bashir Aminu wanda aka wallafa 30-06-2018 Wanda aka canza zuwa 30-06-2018 A 08:38
Sakatare Janar na Majalisar Dinkin Duniya Antonio Guterres. REUTERS/Mike Segar
Sakatare janar na Majalisar Dinkin Duniya Antonio Gutteress zai fara wata ziyara zuwa Bangladesh tare da rakiyar shugaban bankin duniya Jim Yong Kim don nazarta bukatar dubban musulmi ‘yan kabilar Rohingya da rikici ya rabo su da Myanmar bayan kisan kiyashin da aka yi musu.
Sanarwar da Majalisar Dinkin Duniya ta fitar ta ce ziyarar ta kwanaki 2 na a matsayin nuna ban girma ga Bangladesh wadda ta taka rawar gani wajen bayar da matsugunai ga dubban ‘yan gudun hijirar tun daga bara zuwa yanzu.
Tun bayan fara kai musu hare-haren kare dangin cikin watan Agusta akalla musulmi marasa rinjaye ‘yan kabilar Rohingya daga kasar Mynamar fiye da dubu dari 7 ne su ka yi hijira zuwa makociyar kasar Bangladesh don tsira da rayukansu.
Gutteress ya soki Trump kan raba yaran …
Gwamnatin hadaka a Libya na neman …
Majalisar Dinkin Duniya ta aike da …